Mendrisio

**Mendrisio** (lombardisch *Mendrìs*, dytsch veraltet *Mendris*) isch e Gmai im Kanton Tessin in dr Schwyz. Si ghert zum Chrais (circolo) Mendrisio im Bezirk Mendrisio.

## Geografi
Mendrisio lyt rund 18 km sidli vu Lugano in dr Nechi vu dr Gränz zue Italie. Nochbergmaine sin Brusino Arsizio, Castel San Pietro, Coldrerio, Melano, Novazzano, Riva San Vitale, Stabio un di italienische Gmaine Besano, Bizzarone, Clivio, Porto Ceresio, Saltrio un Viggiù.

## Gschicht
Di hitig Gmai isch entstande am 5. April 2009 dur d Fusion vu dr friejere Gmaine Arzo, Capolago, Genestrerio, Mendrisio, Rancate un Tremona. Di ehmolig Gmai Salorino het sich scho am 4. April 2004 mit Mendrisio zämmegschlosse. Uf dr 14. April 2013 sin Besazio un Meride yygmaindet wore.

Mendrisio isch zum erschte Mol gnännt wore anne 793 as *Mendrici*, Arzo anne 1335 as *Arzio*, Capolago anne 1296 as *Codelago*, Genestrerio anne 1375 as *Cassina de Zenestrario*, Rancate anne 1190 as *Rancade*, Salorino anne 1287 as *Selorino*, Tremona anne 864 as *Tremona*.

## Verwaltig
Dr Burgermaischter (Sindaco) vu Mendrisio isch dr Carlo Croci.

## Bevelkerigsentwicklig
Quälle: Bundesamt für Statistik 2005

## Dialekt
Dr lombardisch Dialäkt vu Mendrisio ghert zum Comasco-Lecchese.

## Böuwärch
* Chilche *SS. Nazaro e Celso*, Arzo (16. Jh., aafangs 17. Jh. umböue, 1947 reschtauriert)
* Chilche *S. Maria Maddalena*, Capolago (zum erschte Mol gnännt im 14. Jh., erwyteret un umböue im 16. un 17. Jh., 1968 reschtauriert)
* Chilche *S. Antonio Abate*, Genestrerio (17. Jh., im 19. Jh. vergreßeret, 1992 reschtauriert) 
* Chilche *S. Cosma e Damiano*, Mendrisio (1863-75 in klassizistischem Stil böue)
* Chilche *S. Martino*, Mendrisio
* Chilche *S. Nicolao*, Mendrisio
* Chilche *S. Giovanni*, Mendrisio
* Chilche *S. Sisino*, La Torre
* Chilche *S. Stefano*, Rancate (1466 gnännt, 1771-74 umböue un vergreßeret, 2005-07 reschtauriert) 
* Chilche *S. Zeno*, Salorino (17. Jh., 1967 un 2000-01 renoviert) 
* Chilche *S. Maria Assunta*, Tremona (zum erschte Mol gnännt 1578)


Datei:Arzo2.jpg|Chilche *SS. Nazaro e Celso*, Arzo
Datei:Chiesa di San Giovanni (Mendrisio).jpg|Chilche *S. Giovanni*, Mendrisio
Datei:Chiesa dei SS. Cosma e Damiano.jpg|Chilche *S. Cosma e Damiano*, Mendrisio 
Datei:Chiesa di San Martino VI.jpg|Chilche *S. Martino*, Mendrisio
Datei:Chiesa di San Sisinio alla Torre II.jpg| Chilche *S. Sisino*, La Torre
Datei:Genestrerio.JPG|Genestrerio


## Literatur
* Celestino Trezzini: *Mendrisio.* In: *Historisch-Biographisches Lexikon der Schweiz,* Band 5: *Maillard – Monod.* Attinger, Neuenburg 1921, S.&nbsp;75–77.
* Stefania Bianchi (Hrsg.): *L’Ospedale della Beata Vergine di Mendrisio. 150 anni di storia e memoria.* Casa Croci, Mendrisio 2010.
* Giuseppe Martinola (Hrsg.): *Invito al Mendrisiotto.* Lions Club del Mendrisiotto, Bellinzona 1965, S.&nbsp;49-52, 56, 66.
* Giuseppe Martinola: *Inventario d’arte del Mendrisiotto.* Band I, Edizioni dello Stato, Bellinzona 1975, S.&nbsp;221-319.
* Mario Medici: *Storia di Mendrisio.* Bände I-II, Banca Raiffeisen di Mendrisio, Mendrisio 1980.
* Marco Schnyder: *Famiglie e potere. Il ceto dirigente di Lugano e Mendrisio tra Sei e Settecento.* Edizioni Casagrande, Bellinzona 2011.

## Weblink

* http://www.mendrisio.ch
* 
* 
* 
* 
* 
* 
* 

## Fueßnote